Correctors i correctores de la prova: Podeu accedir a l'aplicació informàtica clicant aquí.
Heu d'utilitzar l'identificador d'usuari i la contrasenya ATRI, correu PIM, S.
Acabada l'aplicació de la prova, les llistes d'alumnes s'han generat correctament.
Els centres participants a l'avaluació de sisè d'educació primària ja tenen designats els aplicadors i aplicadores que administraran les proves i els correctors i correctores que les corregiran.
Com a part del procés d'avaluació de l'educació primària, tots els centres educatius han fet la verificació i actualització de l'alumnat que, d'acord amb els registres informàtics del Departament d'Ensenyament, està matriculat de sisè curs al centre.
Tot l'alumnat de sisè curs d'educació primària ha de fer aquesta prova.
Hi ha proves adaptades per a l'alumnat amb discapacitats visuals i auditives.
No obstant això, el centre educatiu pot proposar algunes excepcions:
- L'alumnat nouvingut que s'ha incorporat al sistema educatiu català al cicle superior d'educació primària i que no té un coneixement suficient de les llengües de la prova.
- L'alumnat amb necessitats educatives especials (discapacitat intel·lectual, motriu o sensorial i trastorns greus de la conducta o de la personalitat).
- L'alumnat amb malaltia prolongada que no pugui assistir al centre.
L'alumnat que es trobi en alguna d'aquestes circumstàncies, però que pugui fer la prova en condicions ordinàries la farà.
La prova serà corregida pel mateix centre, sense passar pel procés general de correcció externa.
Els resultats d'aquest alumnat no es tindran en compte en els resultats globals ni en els del centre.
La direcció del centre informarà les famílies d'aquest alumnat de la no realització de la prova o, en el seu cas, dels resultats obtinguts un cop corregides les proves pel centre.
Per a l'aplicació de les proves d'avaluació de l'educació primària s'han constituït comissions d'aplicació que exerciran les seves funcions en els centres que imparteixen educació primària en una unitat territorial determinada.
Aquestes unitats territorials estan formades per un conjunt de centres que imparteixen educació primària d'un o més municipis i amb contigüitat i coherència territorial.
Assignació de centres a comissions:
Per a cada unitat territorial, el Departament d'Ensenyament designa una comissió d'aplicació constituïda per:
a) Un president/a de la comissió, que és un/a inspector/a, designat per l'inspector en cap.
b) Una persona dels serveis educatius de l'àmbit territorial de la comissió que actuarà com a secretària.
c) Un nombre variable de membres, que són docents d'educació primària o d'educació secundària, que presten serveis a centres de la unitat territorial de la comissió corresponent i que s'encarregaran de passar la prova en un centre d'educació primària diferent d'aquell o aquells en què prestin serveis.
Els aplicadors i aplicadores externs són nomenats pel director o la directora dels serveis territorials, a proposta de la Inspecció i una vegada escoltada la direcció dels centres educatius de cada unitat territorial.
El president de la comissió ha de:
- designar una persona com a aplicadora externa de la prova per a cada centre d'educació primària.
Atès que el nombre d'aplicadors és superior al de centres, podran donar suport addicional als que tinguin més d'una línia.
- coordinar els aplicadors/es externs/es, informar-los dels procediments per passar les proves, de les instruccions per recollir-les i lliurar-les a la comissió i del protocol que caldrà seguir en el cas d'incidències.
Les funcions dels aplicadors externs seran:
1) Supervisar que en cada centre d'educació primària es fan els diferents exercicis que componen la prova de competències bàsiques segons el que s'estableixi.
2) Vetllar perquè les condicions en què l'alumnat fa la prova siguin les adequades.
3) Recollir les proves, custodiar-les i, una vegada fetes, lliurar-les al president/a de la comissió.
4) Informar de les possibles incidències que puguin haver-hi durant la realització de la prova.
Els directors i directores dels centres d'educació primària són els responsables que l'aplicació de la prova en el seu centre es desenvolupi segons les instruccions rebudes i en les condicions previstes.
Així mateix, procuraran que el professorat del centre, i especialment el cap d'estudis i els tutors o tutores de cicle superior, col·labori amb els aplicadors/es externs/es.
Els presidents i presidentes de les comissions informaran i assessoraran les direccions dels centres sobre el procés d'aplicació de la prova i sobre el compliment de les seves funcions.